CELEX: 22017D1881
Language: sk
Date: 2016-03-18 00:00:00
Title: Rozhodnutie Spoločného výboru EHP č. 51/2016 z 18. marca 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2017/1881]

19.10.2017   
               
               
                  SK
               
               
                  Úradný vestník Európskej únie
               
               
                  L 270/19
               
            ROZHODNUTIE SPOLOČNÉHO VÝBORU EHP
      č. 51/2016
      z 18. marca 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/1881]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Komisie (EÚ) 2015/1139 z 13. júla 2015, ktorou sa mení smernica 2012/9/EÚ, pokiaľ ide o dátum jej transpozície a termín ukončenia prechodného obdobia (1), sa má začleniť do Dohody o EHP.
               
            
                  (2)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V kapitole XXV prílohy II k Dohode o EHP sa v bode 3 v prvej zarážke [smernica Európskeho parlamentu a Rady 2001/37/ES] dopĺňa tento text:
      
                  „—
               
               
                  
                     32015 L 1139: smernica Komisie (EÚ) 2015/1139 z 13. júla 2015 (Ú. v. EÚ L 185, 14.7.2015, s. 15).
               
            Ustanovenia smernice (EÚ) 2015/1139 sa na účely tejto dohody vykladajú s týmito úpravami:
      V článku 1 ods. 1 sa pod výrazom „20. máj 2016“ rozumie „dátum nadobudnutia účinnosti rozhodnutia Spoločného výboru EHP, ktorým sa začleňuje smernica Európskeho parlamentu a Rady 2014/40/EÚ do Dohody o EHP“.
      V článku 1 ods. 2 sa pod výrazom „20. mája 2017“ rozumie „dátum nadobudnutia účinnosti rozhodnutia Spoločného výboru EHP 2014/40/EÚ, ktorým sa začleňuje smernica Európskeho parlamentu a Rady do Dohody o EHP““.
      Článok 2
      Znenie smernice (EÚ) 2015/1139 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 19. marca 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 18. marca 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 185, 14.7.2015, s. 15.
      
         (*1)  Ústavné požiadavky neboli oznámené.